CELEX: C2005/205/63
Language: et
Date: 2005-08-20 00:00:00
Title: Kohtuasi T-242/05: AEPI A.E. 27. juuni 2005. aasta hagi Euroopa Ühenduste Komisjoni vastu

20.8.2005   
            
            
               ET
            
            
               Euroopa Liidu Teataja
            
            
               C 205/35
            
         AEPI A.E. 27. juuni 2005. aasta hagi Euroopa Ühenduste Komisjoni vastu
   (Kohtuasi T-242/05)
   (2005/C 205/63)
   Kohtumenetluse keel: kreeka
   Elliniki Etairia pros Prostasian tis Pnevmatikis Idioktisias, asukoht Maroussi, Atika (Kreeka), esitas 27. juunil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja: advokaat T. Asprogerakas-Grivas.
   Hageja palub Esimese Astme Kohtul:
   
               —
            
            
               tühistada vaidlustatud meetmed;
            
         
               —
            
            
               võtta algne kaebus vastu ja vaadata see sisuliselt läbi;
            
         
               —
            
            
               rahuldada täielikult hageja algne kaebus;
            
         
               —
            
            
               mõista kohtukulud ja hageja õigusabikulud välja Euroopa Ühenduste Komisjonilt.
            
         Õiguslikud alused ja peamised argumendid
   Hagejaks on muusikateoste intellektuaalomandi õigusi Kreekas kollektiivselt haldav ühing, kes esitas Euroopa Ühenduste Komisjonile EÜ artikli 226 alusel taotluse tuvastada, et Kreeka kultuuriminister rikkus konkurentsieeskirju (EÜ artikkel 81) luues hageja väitel monopoolse olukorra tegevuslubade väljastamisel intellektuaalomandi õigusi ja sellega kaasnevaid õigusi kollektiivselt haldavatele organisatsioonidele.
   7. detsembri 2004. aasta kirjaga COMP/C2/PK/pm/D/906((2004) teatas komisjon hagejale, et ta ei alusta menetlust, ja palus hagejal teavitada komisjoni kõigist uutest rikkumise olemasolu tõendada võivatest asjaoludest. Järgmise, 20. aprilli 2005. aasta kirjaga Comp/C2/PK/LVP/D/219/2005 lükkas komisjon hageja kaebuse lõplikult tagasi.
   Hageja taotleb nimetatud otsuste tühistamist. Esiteks viitab hageja põhjenduse puudumisele 20. aprilli 2005. aasta otsuses, mis hageja väitel ei arvestanud uute asjaoludega, millele hageja toetus oma vastuses komisjoni 7. detsembri 2004. aasta kirjale. Hageja väidab lisaks sellele, et Kreeka kultuuriminister diskrimineeris hagejat, väljastades kõigile teistele kollektiivse esindamise organisatsioonidele tegevusloa kõigis taotletud tegevusvaldkondades, samas kui hagejale väljastati tegevusluba ainuüksi intellektuaalomandi õigustele ehkki hageja oli seda taotlenud ka intellektuaalomandiga kaasnevatele õigustele. Hageja väitel tehti seda tahtlikult, eesmärgiga luua monopoolne olukord. Hageja väitel rikuti samuti kodakondsusel põhineva diskrimineerimise keeldu, kuna tema arvates ei saa intellektuaalomandiga kaasnevate õiguste omanikud, kes ei ole Kreeka kodanikud, Kreekas valida, millisele ühingule usaldada oma intellektuaalomandiga kaasnevate õiguste haldamine. Lõpetuseks leiab hageja, et vastupidiselt vaidlustatud meetmetes esitatud seisukohale puudutab nimetatud praktika olulist, mitte piiratud osa intellektuaalomandi turust.